हवा भरने की टंकी ब्लास्ट, मिस्त्री घायल
तालगड़िया| चासप्रखंड के बिजुलिया मोड़ में पंक्चर बनाने वाली एक दुकान में हवा टंकी ब्लास्ट होने से मिस्त्री बुरी तरह घायल हो गया। उसे अस्पताल पहुंचाया गया। जहां उसकी स्थिति गंभीर बताई जा रही है। मिस्त्री पटना का रहने वाला है, उसके परिजन महुदा में रहते हैं। घटना के संबंध में बताया जाता है कि शुक्रवार को करीब 10 बजे मिस्त्री जेनरेटर चालू कर टंकी में हवा भर ही रहा था कि अचानक ब्लास्ट हो गया। ब्लास्टिंग इतना जोरदार हुआ कि घर का छप्पर भी उड़ गया। आवाज सुनते ही लोग दौड़ पड़े। लोगों ने देखा कि मिस्त्री घायल पड़ा हुआ था। इस घटना में उसका एक हाथ टूट गया और सिर में भी गंभीर चोट आई है।
hin_Deva hin_Deva